15Jvol. 13 Jurnalul Oficial al Uniunii Europene 197 32005D0323 L 104/39 JURNALUL OFICIAL AL UNIUNII EUROPENE 23.4.2005 DECIZIA COMISIEI din 21 aprilie 2005 privind cerințele de siguranță care trebuie îndeplinite de standardele europene pentru ambarcațiunile de agrement plutitoare care se utilizează în sau pe apă în temeiul Directivei 2001/95/CE a Parlamentului European și a Consiliului [notificată cu numărul C(2005) 1209] (Text cu relevanță pentru SEE) (2005/323/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (1) litera (a), întrucât: (1) Directiva 2001/95/CE obligă producătorii să introducă pe piață numai produse sigure. (2) În temeiul directivei menționate anterior, un produs este considerat sigur, în ceea ce privește riscurile și categoriile de riscuri reglementate de standardele naționale relevante, atunci când este conform cu standardele naţionale neobligatorii de transpunere a standardelor europene. (3)  În conformitate cu Directiva 2001/95/CE, standardele europene ar trebui stabilite de organismele europene de standardizare. Aceste standarde ar trebui să garanteze că produsele îndeplinesc obligația generală de siguranță pre- văzută de directivă. (4)  Statele membre și Comisia, în strânsă cooperare cu organismele europene de standardizare și după consultarea părților interesate, au identificat ambarcațiunile de agre- ment plutitoare care se utilizează în sau pe apă ca un grup de produse pentru care este necesar să se stabilească standarde europene pe baza unui mandat acordat de Comi- sie în temeiul Directivei 2001/95/CE. Ambarcaţiunile de agrement plutitoare, astfel identificate, nu includ ambarca- țiunile plutitoare menționate de Directiva 88/378/CEE (2) privind siguranța jucăriilor, de Directiva 89/686/CEE a Consiliului (*) privind echipamentul individual de protecție și de Directiva 94/25/CE a Parlamentului European și a Consiliului (4) privind ambarcaţiunile de agrement. () JOL11,15.1.2002, p. 4. () JOL 187, 16.7.1988, p. 1, directivă astfel cum a fost modificată ultima dată prin Directiva 93/68/CEE (JO L 220, 30.8.1993, p. 1). () JOL 399, 30.12.1989, p. 18, directivă astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1). () JOL 164, 30.6.1994, p. 15, directivă astfel cum a fost modificată ultima dată prin Regulamentul (CE) nr. 1882/2003. (5) Este necesar să se definească cerințele de siguranță aplica- bile acestor produse ținând seama de consultările și discuțiile cu autoritățile statelor membre. (6) Măsurile prevăzute de prezenta decizie sunt conforme cu avizul comitetului instituit în conformitate cu Directiva 2001/95/CE, ADOPTĂ PREZENTA DECIZIE: Articolul 1 Produse și definiții ale produselor Prezenta decizie se aplică ambarcaţiunilor de agrement plutitoare care se utilizează în sau pe apă, astfel cum sunt definite în partea I din anexă, care nu fac obiectul nici unei legislații comunitare proprii unui produs. În special, sunt excluse ambarcațiunile de agrement plutitoare reglementate de Directivele 88/378/CEE, 89/686/CEE și 94/25|CE. Articolul 2 Cerințe de siguranță Cerințele de siguranță aplicabile produselor menţionate la articolul 1 sunt prevăzute în partea II din anexă. Articolul 3 Destinatari Prezenta decizie se adresează statelor membre. Adoptată la Bruxelles, 21 aprilie 2005. Pentru Comisie Markos KYPRIANOU Membru al Comisiei